Diari Oficial de la Generalitat Valenciana


Sumari del DOGV 4851, del 28-09-2004 (2004/9656)

RESOLUCIÓ de 2 d'agost de 2004, de la Unitat Territorial d'Energia d'Alacant de la Conselleria d'Infraestructures i Transport, per la qual s'atorga l'autorització administrativa, s'aprova el projecte d'execució i es declara, en concret, la utilitat pública del projecte Unió de la LAMT al CTC La Zafra amb LAMT al CTC Servoeuropa, en el terme municipal de San Miguel de Salinas (Alacant). Expedient JUEXPR/2002/11 (ATLINE/2002/334).
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4851

Data del DOGV
:   28-09-2004

Secció del DOGV
:   III. CONVENIS I ACTES - C) AUTORITZACIONS ADMINISTRATIVES

Número del document
:   2004/9656


Data del document
:   02-08-2004

Organisme emissor
:   Conselleria d'Infraestructures i Transport

Tipus de document
:   Resolució

Descriptors 

:   * San Miguel de Salinas
    * empresa privada
    * subministrament d'energia elèctrica

RESOLUCIÓ de 2 d'agost de 2004, de la Unitat Territorial d'Energia d'Alacant de la Conselleria d'Infraestructures i Transport, per la qual s'atorga l'autorització administrativa, s'aprova el projecte d'execució i es declara, en concret, la utilitat pública del projecte Unió de la LAMT al CTC La Zafra amb LAMT al CTC Servoeuropa, en el terme municipal de San Miguel de Salinas (Alacant). Expedient JUEXPR/2002/11 (ATLINE/2002/334). [2004/X9656]
  
Per Resolució de 27 de gener de 2003, del Servici Territorial d'Indústria i Energia d'Alacant, es va sotmetre a informació pública l'autorització administrativa, l'aprovació del projecte d'execució, la declaració en concret d'utilitat pública i la relació concreta i individualitzada de béns i drets afectats pel projecte Unió de la LAMT al CTC La Zafra amb LAMT al CTC Servoeuropa, en el terme municipal de San Miguel de Salinas (Alacant), després de la petició prèvia, a l'empara de l'article 5 del Reglament d'Expropiació Forçosa, de l'Entitat Beneficiària, Iberdrola Distribución Eléctrica, SAU, i es publiquen els anuncis en el Diari Oficial de la Generalitat Valenciana amb data 4 de març de 2003, en el Butlletí Oficial de la Província d'Alacant amb data 7 de març de 2003 i en El Periódico d'Alacant amb data 8 de març de 2003.
  
Durant el període d'informació pública es va presentar una al·legació: Antonio Barberá Seva va manifestar que la instal·lació hauria de discórrer pel camí existent entre les seues finques i el canal del transvasament Tajo-Segura, ja que en cas contrari no es respectaria l'article 161 del Reial Decret 1.955/2000, d'1 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions d'energia elèctrica, ni l'article 543 del CC.
  
L'al·legació va ser contestada per l'entitat beneficiària, que manifesta el següent: l'article 161 del mencionat Reial Decret 1.955/2000 disposa que perquè no es puga imposar servitud de pas per a les línies elèctriques sobre propietats particulars és necessari que es complisquen conjuntament les condicions següents: a) que la línia puga instal·lar-se sobre terrenys de domini públic o seguint els límits de finques de propietat privada; b) que la variació del traçat no siga superior en longitud o alçària al 10 per 100 de la part de la línia afectada per la variació que segons el projecte transcórrega sobre la propietat del sol·licitant d'esta; c) que tècnicament la variació siga possible; així mateix, en tot cas es considerarà no admissible la modificació quan el cost d'esta siga superior al 10 per 100 del pressupost de la part de la línia afectada per la variant. En este cas la variant proposada per l'al·legant suposa una modificació de pràcticament la totalitat del traçat projectat. D'altra banda, el traçat de les línies elèctriques ha de ser el més recte possible i, de conformitat amb el que disposa l'article 4 del Decret 3.151/1968, de 28 de novembre, pel qual s'aprova el Reglament de Línies Elèctriques Aèries d'Alta Tensió, cal evitar en la mesura que es puga els angles pronunciats, tant en planta com en alçat, per la qual cosa no és possible que el traçat perfile totes les parcel·les sobrevolant pels seus límits, com sol·licita el propietari afectat. Per si calia, i d'acord amb la normativa urbanística, no es poden instal·lar suports sobre camins. Per tot això Iberdrola Distribución Eléctrica, SAU, considera que s'ha de desestimar la variant proposada, sense perjuí que indemnitzarà per mitjà del corresponent preu just per tots els béns i drets afectats per la instal·lació de la línia.
  
Atés que s'han respectat en la major mesura possible els drets dels particulars, i se'ls ha fet compatibles en els aspectes tècnics, econòmics i mediambientals amb un traçat racional de les instal·lacions, i sense perjuí de les corresponents indemnitzacions que hauran de determinar-se per mutu acord o per mitjà del corresponent expedient de preu just pel Jurat Provincial d'Expropiacions.
  
En virtut d'això, de conformitat amb allò que s'ha disposat en el Reial Decret 1.955/2000, d'1 de desembre, pel qual es regulen les activitats de transport, distribució, comercialització, subministrament i procediment d'autorització d'instal·lacions d'energia elèctrica, i en els articles 53 i 54 de la Llei 54/1997, de 27 de novembre, del Sector Elèctric (BOE del 28/11/1997), esta Unitat Territorial d'Energia d'Alacant ha resolt atorgar a Iberdrola Distribución Eléctrica, SAU, l'autorització administrativa, aprovar al projecte d'execució i declarar, en concret, la utilitat pública del projecte Unió de la LAMT al CTC La Zafra amb LAMT al CTC Servoeuropa, en el terme municipal de San Miguel de Salinas (Alacant), i s'establixen en tot cas les prescripcions següents:
  
Primera. En tot moment haurà de complir-se el que s'establix en el Reial Decret 1.955/2000, d'1 de desembre, pel qual es regulen les activitats del transport, distribució, comercialització, subministrament i procediments d'autorització d'instal·lacions d'energia elèctrica, així com en la Llei 54/1997, de 27 de novembre, del Sector Elèctric.
  
Segona. El termini d'execució de les obres i les instal·lacions serà de sis mesos a partir de l'ocupació real de les finques afectades.
  
Tercera. Les instal·lacions que s'autoritzen per la present resolució s'hauran de realitzar d'acord amb el projecte i la resta de documentació tècnica presentada, i es queden especificats en les dades bàsiques següents: tensió: 20 kV; longitud: 710 m; nombre de suports: 6; conductors: 3 conductors d'alumini-acer galvanitzat de 54,6 mm2 de secció. Aïllament: cadenes d'aïlladors de baina i tija. Origen i final: origen en un suport que s'ha d'instal·lar de la LAMT La Zafra i final en el suport núm. 350188 de la LAMT al CTC Servoeuropa.
  
Quarta. Iberdrola Distribución Elèctrica, SAU, donarà compte de la terminació de les instal·lacions a esta Unitat Territorial per al seu reconeixement definitiu i alçament de l'acta de posada en servici de les instal·lacions, sense este requisit no podran entrar en funcionament.
  
Cinquena. L'administració es reserva el dret a deixar sense efecte esta autorització en el moment en què es demostre l'incompliment de les condicions expressades, per la declaració inexacta de les dades subministrades o una altra causa excepcional que ho justifique.
  
Contra esta resolució, que no posa fi a la via administrativa, es podrà interposar recurs d'alçada davant del secretari autonòmic d'Infraestructures en el termini d'un mes a partir del dia de notificació d'esta, de conformitat amb el que disposa l'article115 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
Alacant, 2 d'agost de 2004.- El cap de la Unitat Territorial d'Energia (p.d., Resolució del director general d'Energia, de data 24.03.2004): Miguel García Mengual.